gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl de en sv fr de de gl gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O PP vetará o caso de Gondomar na xuntanza do Pacto Antitransfuguismo
Martes, terza feira, 04 de outubro de 2022
Argumenta que está "fóra de prazo"
A Comisión de Seguimento manterá esta quinta feira unha nova reunión ordinaria, onde se analizará o caso de Abegondo.
Redacción - 09:30 23/07/2009
Tags: Abegondo Gondomar Pacto Antitransfuguismo PP PSOE transfuguismo
A Comisión de Seguimento do Pacto Antitransfuguismo manterá esta quinta feira unha nova reunión ordinaria na sede do Ministerio español de Política Territorial, onde se analizará a moción de censura en Abegondo (A Coruña). O PSOE pretende tamén levar o caso de Gondomar (Vigo), mais o PP xa avanzou que se negará por estar "fóra de prazo".
No municipio de Abegondo, o ex conselleiro popular Manuel Santiso Miramontes aliouse cun edil que fora elixido na lista socialista para asinar unha moción contra o independente Xoán Xosé Rocha e arrebatarlle o bastón de mando o pasado mes de abril.
En Gondomar, a principios deste mes, os edís elixidos na lista do PP, con catro concelleiros do PSOE e un independente, arrebatáronlle a alcaldía ao BNG. Os edís socialistas foron expulsados do partido, mentres que os populares solicitaron a baixa voluntaria do partido.
Na última xuntanza, no mes de Nadal, a Comisión de Seguimento do Pacto Antitransfuguismo xulgou como un caso de transfuguismo o de Pobra de Trives (Terra de Trives), onde o PP apañou a alcaldía co apoio de dous concelleiros elixidos na lista do PSOE, mentres que decidiu remitir ao comité de expertos o caso de Mos (Vigo), onde o PP lle quitou ao PSdeG o bastón de mando co apoio dun edil que fora elixido pola candidatura socialista.
A reunión desta quinta feira estará presidida polo vicepresidente terceiro e ministro de Política Territorial, Manuel Chaves, e contará coa asistencia de dirixentes dos partidos políticos con representación parlamentaria. No Pacto son os representantes das distintas formacións os que propoñen os casos a estudar e tratan de alcanzar un consenso. Posteriormente o Ministerio difunde un informe sobre as vulneracións do acordo.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os tránsfugas do PSOE en Gondomar no pleno do 7 de xullo (Imaxe: Valminor.info)
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto